મહારાજશ્રીના શિષ્યો તેમજ મોટી સંખ્યામા એકત્રીત થયેલ ભાવિકજનો મળીને સ્થૂળ શરીરને પાલખીમા વેસાડી ધુપદીપથી વાજતેગાજતે સરોવરની સમીપ આવ્યા અને જે જગ્યાએ બેસીને ભજન કરવા પુજ્યપાદ મહારાજશ્રીએ ઇચ્છા દર્શાવી હતી તે જગ્યાએ પાલખ રાખી. પછી મતભેદને લીધે તેઓશ્રીના સ્થૂળ શરીરને સમાધિ ન આપતા તેને શ્રીફળ, ચંદનના કાષ્ઠો અને ધ્રુતમા જ અગ્નિસંસ્કાર કરવામા આવ્યો હતો. હવે અગ્નિ પ્રગટ થતા જ ચિતા માથી એક મોટો ભયંકર અવાજ સાંભળવામા આવ્યો હતો. જે અવાજને સાંભળી જેઓ સમાધિ આપવામા સહમત ન હતા, તેમના મનમા એમ થયુ હતુ કે, જો સમાધિ આપવામા આવી હોત, તો ઘણુ સારુ હતુ પણ પછી શુ બની શકે?